nibzard/narodne-novine-full-text-markdown huggingface dataset:
## Uredba o utvrđivanju najviših iznosa mase sredstava zaisplatu mirovina

### NN 13/1994 (25.2.1994.), Uredba o utvrđivanju najviših iznosa mase sredstava zaisplatu mirovina

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 24. veljače 1994. donijela

## UREDBU

### O UTVRĐIVANJU NAJVIŠIH IZNOSA MASE SREDSTAVA ZA ISPLATU MIROVINA

Članak 1.

Ovom Uredbom uređuje se način utvrđivanja najviših iznosa mase sredstava
za isplatu mirovina u mjesecu ožujku 1994. godine.

Članak 2.

Masa sredstava za isplatu mirovina u ožujku 1994. godine umanjena za
doprinos za zdravstvo, ne može biti veća od mase sredstava isplaćene za
mirovine u mjesecu veljači 1994. godine. Utvrđeni iznos mase sredstava
za mirovine iz stavka 1. ovoga članka korigira se za postotak promjene
broja umirovljenika.

Članak 3.

Iznimno od odredbe članka 1. te stavka 6. Zakona o porezu na dohodak
("Narodne novine", broj 109/93), pri oporezivanju mirovina osobni
odbitak za samog umirovljenika utvrđuje se primjenom koeficijenta 2.

Članak 4.

Upute za primjenu ove Uredbe daje Ministarstvo rada i socijalne skrbi.

Provedbu ove Uredbe osigurat će Republički fond mirovinskog i invalidskog
osiguranja radnika Hrvatske.

Članak 5.

Ova Uredba stupa na snagu danom objave u "Narodnim novinama".

Klasa : 140-09/93-02/02

Urbroj : 5030105-94-4

Zagreb, 24. veljače 1994.

Predsjednik

**Nikica Valentić, v. r.**

Uredba, NN 13/1994-244
## Uredba o dopuni Zakona o platnom prometu u zemlji

### NN 13/1994 (25.2.1994.), Uredba o dopuni Zakona o platnom prometu u zemlji

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 24. veljače 1994. donijela

## UREDBU

### O DOPUNI ZAKONA O PLATNOM PROMETU U ZEMLJI

Članak 1.

U Zakonu o platnom prometu u zemlji ("Narodne novine", broj
27/93) u članku 25. iza stavka 2. dodaje se stavak 3. koji glasi: "Zavod
za platni promet provodit će naloge do veličine raspoloživih sredstava
na žiro računu banke tek nakon dnevnog uključenja sredstava deponenata".
Dosadašnji stavak 3. članka 25. postaje stavak 4.

Članak 2.

Iza članka 61. dodaje se novi članak 61a. koji glasi:

"Članak 61 a. Ovlaštena organizacija kod koje se vode novčana sredstva
pravne ili fizičke osobe izvršava rješenje inspektora Financijske policije
kojim je toj osobi naloženo plaćanje javnih prihoda. Novčanom kaznom od
1.000 do 10.000 DEM u protuvrijednosti domače valute prema srednjem tečaju
Narodne banke Hrvatske na dan plaćanja kazne, kaznit će se za privredni
prijestup ovlaštena organizacija ako ne izvrši rješenje iz stavka 1. ovog
članka. Novčanom kaznom od 100 do 500 DEM u protuvrijednosti domaće valute
prema srednjem tečaju Narodne banke Hrvatske na dan plaćanja kazne, kaznit
će se za privredni prijestup i odgovorna osoba u ovlaštenoj organizaciji
ako ne izvrši rješenje iz stavka 1. ovog članka"

Članak 3.

Naputak za provedbu članka 1. ove Uredbe donosi Narodna banka Hrvatske.

Članak 4.

Danom stupanja na snagu ove Uredbe prestaje važiti Uredba o dopuni Zakona
o platnom prometu u zemlji ("Narodne novine", broj 89/93) i stavlja
se van snage članak 1. točka 38. Uredbe o nastavljanju važenja pravnoga
sadržaja i učinka određenih uredbi Vlade Republike Hrvatske na temelju
zakonske ovlasti ("Narodne novine", br. 100/93, 102/93 i 108/93)

Članak 5.

Ova Uredba stupa na snagu danom objave u "Narodnim novinama",
s time da se odredba članka 1. ove Uredbe primjenjuje od dana stupanja
na snagu Naputka iz članka 2. ove Uredbe.

Klasa:450-08/94-01/03

Urbroj : 5030105-94-2

Zagreb, 24. veljače 1994.

Predsjednik

**Nikica Valentić, v. r.**

Uredba, NN 13/1994-245
## Uredba o obračunavanju, plaćanju i povratu poreza na promet pri izvozu i provozu određenih proizvoda u zemlje za koje je potreban pojačani carinski nadzor

### NN 13/1994 (25.2.1994.), Uredba o obračunavanju, plaćanju i povratu poreza na promet pri izvozu i provozu određenih proizvoda u zemlje za koje je potreban pojačani carinski nadzor

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", br. 94/93), Vlada Republike
Hrvatske je na sjednici održanoj 24. veljače 1994. donijela

## UREDBU

### O OBRAČUNAVANJU, PLAĆANJU I POVRATU POREZA NA PROMET PRI IZVOZU I PROVOZU ODREĐENIH PROIZVODA U ZEMLJE ZA KOJE JE POTREBAN POJAČANI CARINSKI NADZOR

Članak 1.

Iznimno od odredaba članka 19 stavka 1. točke 2. Zakona o porezu na
promet proizvoda i usluga ("Narodne novine", br. 36/91., 73/91.,
18/92., 25/93., 57/93., 63/93., 73/,93., 81/93., 89/93., 90/93., 98/93.
i 114/93.) izvoz i provoz nafte i naftnih derivata, duhana i duhanskih
prerađevina, kave (sirovine, pržene, mljevene, ekstrakt), alkohola (etanola),
alkoholnih i bezalkoholnih pića, šećera i kozmetičkih proizvoda kroz carinsko
područje Republike Hrvatske u zemlje za koje je potreban pojačani carinski
nadzor smatra se prometom proizvoda koji su namijenjeni krajnjoj osobnoj
potrošnji.

Članak 2.

Bez dokaza o plaćenom porezu na promet ne može se obaviti izvoz ili
provoz robe iz članka 1. Ove uredbe.

Pri provozu robe iz članka 1. ove uredbe, porez na promet obračunava
i naplaćuje nadležna carinarnica prije ulaska robe na carinsko područje
Republike Hrvatske.

Pri izvozu robe prodavatelj ne smije isporučiti robu prije uplate poreza.
Naplaćeni porez uplaćuje se na poseban račun.

Članak 3.

Naplaćeni porez iz članaka 1. i 2. ove uredbe vratit će se uplatitelju
uz predočenje dokaza da je obavljen izvoz.

Članak 4.

Ministar financija propisuje potanke odredbe o postupku povrata plaćenog
poreza i dokaznih sredstava da je obavljen izvoz.

Članak 5.

Danom stupanja na snagu ove uredbe prestaje važiti Uredba o obračunavanju,
plaćanju i povratu poreza na promet pri izvozu i provozu određenih proizvoda
u zemlje za koje je potreban pojačani carinski nadzor ("Narodne novine",
br. 95/93.).

Članak 6.

Ova uredba stupa na snagu danom objave u "Narodnim novinama".

Klasa:410-01/93-01/15

Urbroj : 5030105-94-3

Zagreb, 24. veljače 1994.

Predsjednik

**Nikica Valentić, v. r.**

Uredba, NN 13/1994-247
## Uredba o dopuni Uredbe o posebnom porezu na kamate

### NN 13/1994 (25.2.1994.), Uredba o dopuni Uredbe o posebnom porezu na kamate

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 24. veljače 1994. donijela

## UREDBU

### O DOPUNI UREDBE O POSEBNOM POREZU NA KAMATE

Članak 1.

U Uredbi o posebnom porezu na kamate ("Narodne novine", broj
11/94) u članku 1. dodaje se stavak 2. koji glasi: "Pod kamatama u
smislu ove Uredbe smatraju se kamate, naknade, provizije i svi ostali troškovi
vezani uz davanje kredita i zajmova, osim zateznih kamata."

Članak 2.

Iza članka 6. dodaje se članak 6a. koji glasi: "Članak 6a. Odredbe
ove Uredbe ne odnose se na kamate koje plaća i naplaćuje Narodna banka
Hrvatske u svom poslovanju."

Članak 3.

Ova Uredba stupa na snagu danom objave u "Narodnim novinama".

Klasa:450-14/93-01/01

Urbroj : 5030105-94-4

Zagreb, 24. veljače 1994.

Predsjednik

**Nikica Valentić, v. r.**

Uredba, NN 13/1994-248
## Odluka o izmjeni Odluke o ograničenju izvoza određenih proizvoda

### NN 13/1994 (25.2.1994.), Odluka o izmjeni Odluke o ograničenju izvoza određenih proizvoda

# VLADA REPUBLIKE HRVATSKE

Na temelju članka 2. Zakona o mjerama ograničenja tržišta i slobodnog
prometa roba i usluga od interesa za cijelu zemlju ("Narodne novine",
broj 53/91 i 26/93), Vlada Republike Hrvatske je na sjednici održanoj 24.
veljače 1994. donijela

## ODLUKU

### O IZMJENI ODLUKE O OGRANIČENJU IZVOZA ODREĐENIH PROIZVODA

I

U Odluci o ograničenju izvoza određenih proizvoda ("Narodne novine",
broj 100/93 i 116/93) u točki IX. riječi "do 28. veljače 1994. godine",
zamjenjuju se riječima "do 31. ožujka 1994. godine".

II.

Ova odluka stupa na snagu danom objave u "Narodnim novinama".

Klasa: 331-02/93-01/04

Urbroj : 5030112-94/1

Zagreb, 24. veljače 1994.

Predsjednik

**Nikica Valentić, v. r.**

Odluka, NN 13/1994-249
## Pravilnik o izmjeni Pravilnika o novčanim naknadama vojnika i kadeta škola pričuvnih časnika za vrijeme služenja vojnog roka

### NN 13/1994 (25.2.1994.), Pravilnik o izmjeni Pravilnika o novčanim naknadama vojnika i kadeta škola pričuvnih časnika za vrijeme služenja vojnog roka

# MINISTARSTVO OBRANE

Na temelju članka 134. Zakona o obrani ("Narodne novine",
broj 74/93 pročišćeni tekst) ministar obrane donosi

## PRAVILNIK

### O IZMJENI PRAVILNIKA O NOVČANIM NAKNADAMA VOJNIKA I KADETA ŠKOLA PRIČUVNIH ČASNIKA ZA VRIJEME SLUŽENJA VOJNOG ROKA

Članak 1.

U Pravilniku o novčanim naknadama vojnika i kadeta škola pričuvnih časnika
za vrijeme služenja vojnog roka ("Narodne novine", broj 6/92)
članak 6. mijenja se i glasi: "Vojnici i kadeti škole za pričuvne
časnike, koji su tijekom neposredne ugroženosti neovisnosti i jedinstvenosti
Republike, angažirani na izvršavanju borbenih zadaća, za to vrijeme ostvaruju
pravo na novčanu naknadu u iznosu osnovne plaće, odnosno naknade propisane
za vojnike u djelatnom i pričuvnom sastavu HV".

Članak 2.

Ovaj pravilnik stupa na snagu danom objave u "Narodnim novinama".

Urbroj : 512-01-94-660/1

Zagreb, 16. veljače 1994.

Ministar obrane

**Gojko Šušak, v. r.**

Pravilnik, NN 13/1994-250
## Rješenje o razrješenju Zdenka Duića dužnosti direktoraAgencije za učinkovito korištenje i štednju energije

### NN 13/1994 (25.2.1994.), Rješenje o razrješenju Zdenka Duića dužnosti direktoraAgencije za učinkovito korištenje i štednju energije

# MINISTARSTVO UNUTARNJIH POSLOVA

Temeljem članka 18. stavka 4. Zakona o oružju "Narodne novine",
broj 69/92., 26/93. i 43/93.). ministar unutarnjih poslova, uz suglasnost
ministra zdravstva, donosi

## RJEŠENJE

### O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine", broj 5/93., 16/93. i 59/93.) u točki 1. iza rednog broja
24. dodaje se broj i riječi: "25. Dom zdravlja Dr. Krsto Rudan Hvar".

II.

Ovo rješenje stupa na snagu osmog dana od dana objave u "Narodnim
novinama".

Broj : 511-01-57-35503/3-1994.

Zagreb, 7. veljače 1994.

Ministar unutarnjih poslova

**Ivan Jarnjak, v. r.**

Rješenje, NN 13/1994-251
## Rješenje o davanju odobrenja za izdavanje dugoročnih vrijednosnihpapira

### NN 13/1994 (25.2.1994.), Rješenje o davanju odobrenja za izdavanje dugoročnih vrijednosnihpapira

# MINISTARSTVO FINANCIJA

# KOMISIJA ZA ODOBRENJE IZDAVANJA DUGOROČNIH VRIJEDNOSNIH PAPIRA

Na temelju članka 45d. Zakona o vrijednosnim papirima ("Narodne
novine". br 53/91.). Komisija za odobrenje izdavanja dugoročnih vrijednosnih
papira, povodom zahtjeva Dioničkog društva za proizvodnju i distribuciju
tehničkih plinova, opremu i usluga "MG TEHNOPLIN", Kutina da
mu se odobri izdavanje II. emisije dionica, u skladu s odlukom od 11. veljače
1994. godine, donijela je

## RJEŠENJE

### O DAVANJU ODOBRENJA ZA IZDAVANJE DUGOROČNIH VRIJEDNOSNIH PAPIRA

1.

Dioničkom društvu za proizvodnju i distribuciju tehničkih plinova, opremu
i usluga "MG TEHNOPLIN", Kutina sa sjedištem u Kutini, Slavonska
b.b. odobrava za izdavanje dugoročnih vrijednosnih papira - II. emisije
dionica u svoti od 1,200.000 DEM.

2.

Izdavatelj dugoročnih vrijednosnih papira iz točke 1. ovoga rješenja
obvezan je ovom Ministarstvu, nakon izdavanja vrijednosnih papira, dostaviti
podatke iz članka 7. stavak 2. Zakona o vrijednosnim papirima.

3.

Ovo Rješenje objavljuje se u "Narodnim novirkama".

Klasa: 450-08/94-01/03

Urbroj : 513-11/94-1

Zagreb. 14. veljače 1994.

Predsjednik Komisije

**dr. Zoran Jašić, v r**

Rješenje, NN 13/1994-253
## Rješenje o davanju odobrenja za izdavanje dugoročnih vrijednosnihpapira

### NN 13/1994 (25.2.1994.), Rješenje o davanju odobrenja za izdavanje dugoročnih vrijednosnihpapira

# MINISTARSTVO FINANCIJA

# KOMISIJA ZA ODOBRENJE IZDAVANJA DUGOROČNIH VRIJEDNOSNIH PAPIRA

Na temelju članka 45d. Zakona o vrijednosnim papirima ("Narodne
novine", br. 53/91.), Komisija za odobrenje izdavanja dugoročnih vrijednosnih
papira, povodom zahtjeva dioničkog društva "TROKUT" drvna industrija,
Novska da mu se odobri izdavenje II. emisije dionica, u skladu s odlukom
od 11. veljače 1994. godine, donijela je

## RJEŠENJE

### O DAVANJU ODOBRENJA ZA IZDAVANJE DUGOROČNIH VRIJEDNOSNIH PAPIRA

1.

Dioničkom društvu "TROKUT" drvna industrija Novska sa sjedištem
u Novskoj, Kolodvorska 14 odobrava se izdavanje dugoročnih vrijednosnih
papira - II. emisije dionica u svoti od 2,936.016 DEM.

2.

Izdavatelj dugoročnih vrijednosnih papira iz točke 1. ovoga Rješenja
obvezan je ovom Ministarstvu, nakon izdavanja vrijednosnih papira, dostaviti
podatke iz članka 7. stavak 2. Zakona o vrijednosnim papirima.

3.

Ovo Rješenje objavljuje se u "Narodnim novinama".

Klasa: 450-08/93-01/01

Urbroj: 513-1 I/94-1

Zagreb, 15. veljače 1994.

Predsjednik Komisije

**dr. Zoran Jašić, v. r.**

Rješenje, NN 13/1994-254
## Rješenje o davanju odobrenja za izdavanje dugoročnih vrijednosnihpapira

### NN 13/1994 (25.2.1994.), Rješenje o davanju odobrenja za izdavanje dugoročnih vrijednosnihpapira

# MINISTARSTVO FINANCIJA

# KOMISIJA ZA IZDAVANJE DUGOROČNIH VRIJEDNOSNIH PAPIRA

Na temelju članka 45d. Zakona o vrijednosnim papirima ("Narodne
novine", br. 53/91.), Komisija za odobrenje izdavanja dugoročnih vrijednosnih
papira, povodom zahtjeva ILIRIJA BANKE d.d. Zagreb da joj se odobri izdavanje
II. emisije dionica, u skladu s odlukom od 11. veljače 1994. godine, donijela
je

## RJEŠENJE

### O DAVANJU ODOBRENJA ZA IZDAVANJE DUGOROČNIH VRIJEDNOSNIH PAPIRA

1.

ILIRIJA BANCI d.d. Zagreb sa sjedištem u Zagrebu, Avenija Dubrovnik
10 odobrava se izdavanje dugoročnih vrijednosnih papira - II. emisije dionica
u svoti od 15.000.000 DEM.

2.

Izdavatelj dugoročnih vrijednosnih papira iz točke 1. ovoga rješenja
obvezan je ovom Ministarstvu, nakon izdavanja vrijednosnih papira, dostaviti
podatke iz članka 7. stavak 2. Zakona o vrijednosnim papirima.

3.

Ovo Rješenje objavljuje se u "Narodnim novinama".

Klasa: 450-08/93-01/93

Urbroj : 513-11/94-2

Zagreb, 16. veljače 1994.

Predsjednik Komisije

**dr. Zoran Jašić, v. r.**

Rješenje, NN 13/1994-255
## Rješenje o davanju odobrenja za izdavanje dugoročnih vrijednosnihpapira

### NN 13/1994 (25.2.1994.), Rješenje o davanju odobrenja za izdavanje dugoročnih vrijednosnihpapira

# MINISTARSTVO FINANCIJA

# KOMISIJA ZA ODOBRENJE IZDAVANJA DUGOROČNIH VRIJEDNOSNIH PAPIRA

Na temelju članka 45d. Zakona o vrijednosnim papirima ("Narodne
novine". br. 53/91), Komisija za odobrenje izdavanja dugoročnih vrijednosnih
papira, povodom zahtjeva PODRAVSKE BANKE d.d Koprivnica da joj se odobri
izdavanje II. emisije dionica, u skladu s odlukom od 11. veljače 1994.
godine. donijela je

## RJEŠENJE

### O DAVANJU ODOBRENJA ZA IZDAVANJE DUGOROČNIH VRIJEDNOSNIH PAPIRA

1.

PODRAVSKOJ BANCI d.d. Koprivnica sa sjedištem u Koprivnici, Opatička
ulica 1a odobrava se izdavanje dugoročnih vrijednosnih papira - II emisije
dionica u svoti od 5.000.000 DEM.

2.

Izdavatelj dugoročnih vrijednosnih papira iz točke 1. ovoga Rješenja
obvezan je ovom Ministarstvu, nakon izdavanja vrijednosnih papira, dostaviti
podatke iz članka 7. stavak 2. Zakona o vrijednosnim papirima.

3.

Ovo Rješenje objavljuje se u "Narodnim novinama".

Klasa: 450-08/93-01/101

Urbroj : 513-11/94-2

Zagreb, 16. veljače 1994.

Predsjednik Komisije

**dr. Zoran Jašić, v. r.**

Rješenje, NN 13/1994-256
## Dopune Popisa ovlaštenih revidenata

### NN 13/1994 (25.2.1994.), Dopune Popisa ovlaštenih revidenata

# MINISTARSTVO GRADITELJSTVA I ZAŠTITE OKOLIŠA

Na temelju članka 21. stavka 2. Zakona o građenju ("Narodne novine",
broj 77/92, 82/92 i 26/93), ministar graditeljstva i zaštite okoliša objavljuje

## DOPUNE

### POPISA OVLAŠTENIH REVIDENATA

U Popisu ovlaštenih revidenata ("Narodne novine". broj 102/93
i 113/93) u točki 1. Za područje mehaničke otpornosti i stabilnosti betonskih
i zidanih konstrukcija iza podtočke 44. dodaju se nove podtočke koje glase:

" - DAMIR PLATUŽIĆ, dipl. inž. građ., IGH Zagreb, J. Rakuše 1

- dr. ĐURO DEKANOVIĆ, dipl. inž. građ., "Viadukt", Zagreb,
Kranjčevićeva 2

- ŽELIMIR KIRETA, dipl. inž. građ., "HOLD" d. o. o., Varaždin,
I. Kukuljevića 10

- mr. JOSIP BABELI, dipl. inž. građ., "IDASSA COMMERCE" p.
o., Zadar, Ante Starčevića 1

- NEVEN KUNJAŠIĆ, dipl. inž. građ., "N and N projekt", Split,
Gundulićeva 3

- JANKO ŠIMANOVIĆ, dipl. inž. građ., "INGRADINVEST" d. o.
o., Zagreb. N. Zrinjskog 17

- IMRE RADIČ. dipl. inž. građ., "Gradnja inžinjering", Karlovac,
Skopska 27 - BOŽIDAR ŠNELER, dipl. inž. građ., Zavod za arhitekturu Arhitektonskog
fakulteta, Zagreb, Kačićeva 26.".

U točki 2. Za područje mehaničke otpornosti i stabilnosti metalnih konstrukcija
iza podtočke 5. dodaju se nove podtočke koje glase:

" - dr. JOSIP DVORNIK, dipl. inž. građ., Građevinski fakultet,
Zagreb - ŽELIMIR FRANČIŠKOVIĆ, dipl. inž. građ., Projektni biro Željezare
Sisak, Zagreb, Avenija Vukovar

- mr. EDUARD HEMERICH, dipl. inž. građ., IGH, Zagreb."

U točki 4. 1. Za područje mehaničke otpornosti stabilizacije klizišta
iza podtočke 1. dodaje se nova podtočka koja glasi:

"- ZVONKO TUŠAR, dipl. inž. građ., IGH. Zagreb." Iza točke
4.1. dodaju se nove točke 42., 43. i 44. koje glase: "4.2. Za područje
mehaničke otpornosti i stabilnosti temelja:

- mr. DRAŽEN HREŠIĆ, dipl. inž. građ., GF Rijeka, V. C. Emina 5

- dr. IVICA KOLUND, dipl. inž. građ., IGH, PJ. Osijek, Drinska 18 -
IGOR SORIĆ, dipl. inž. građ., "GEOTEHNIČKI STUDIO", Zagreb, Primorska
22

- BRUNO ŠKACAN, dipl. inž. građ., "PILATUŠ MONT", Bolnička
3, Zagreb

- mr. BOŽICA MARIĆ, dipl. inž. građ.. "CONEX", Zagreb, Trešnjevac
19.

4.3. Za područje mehaničke otpornosti i stabilnosti temelja i klizišta:

- dr. TANJA RONJE

- BONACCI, dipl. inž. građ., GF Sveučilišta u Splitu, Matice hrvatske
15

- dr. DAVORIN KOVAČIĆ, dipl. inž građ., Rudarsko-geološko-naftni fakultet,
Zagreb, Pierottieva 6.

4.4.Za područje mehaničke otpornosti i stabilnosti mehanike stijena
i podzemnih radova:

- mr. BRANKO STOTKOVIĆ, dipl. inž. građ., IGH, Zagreb - dr. IBRAHIM
JAŠAREVIĆ, dipl. inž. građ., GF. Zagreb."

Klasa: 361-08/93-01/49

Urbroj : 531-03/94- 17

Zagreb, 11. veljače 1994.

Ministar graditeljstva i zaštite okoliša

**Zlatko Tomčić, dipl. inž. građ., v. r.**

Izmjene i dopune, NN 13/1994-257
## Ispravak Pravilnika o sastavu, ovlastima i načinu radakontrolora i liječničkih komisija Hrvatskog zavoda za zdravstveno osiguranje

### NN 13/1994 (25.2.1994.), Ispravak Pravilnika o sastavu, ovlastima i načinu radakontrolora i liječničkih komisija Hrvatskog zavoda za zdravstveno osiguranje

Nakon izvršenog uspoređivanja
s izvornim tekstom utvrđena je tiskarska pogreška u Pravilniku o sastavu,
ovlastima i načinu rada kontrolora i liječničkih komisija Hrvatskog zavoda
za zdravstveno osiguranje objavljenom u " Narodnim novinama".
br. 9 od 10. veljače 1994., godine te se daje

## ISPRAVAK

### PRAVILNIKA O SASTAVU, OVLASTIMA I NAČINU RADA KONTROLORA I LIJEČNIČKIH KOMISIJA HRVATSKOG ZAVODA ZA ZDRAVSTVENO OSIGURANJE

U članku 33. stavak 1. umjesto riječi "od" treba stajati riječ
"do".

Klasa: 510-08/94-01/02

Urbroj : 50501-94-158

Zagreb. 18. veljače 1994.

Glavni i odgovorni urednik

**Marijan Prus, v. r.**

Ostalo, NN 13/1994-260
## Ispravak Odluke o prirezu na porez na dohodak grada Dubrovnika

### NN 13/1994 (25.2.1994.), Ispravak Odluke o prirezu na porez na dohodak grada Dubrovnika

# GRADSKO VIJEĆE GRADA DUBROVNIKA

Po izvršenom uspoređivanju s izvornim tekstom utvrđene su pogreške u
Odluci o prirezu na porez na dohodak, objavljenoj u "Narodnim novinama"
broj 11/94 od 17. veljače 1994., te se daje

## ISPRAVAK

### ODLUKE O PRIREZU NA POREZ NA DOHODAK

U članku 11. iza brojčane oznake: "2/92" slovo:"i"
zamjenjuje se zarezom, a iza brojčane oznake:"3/92" treba stajati:
"i 3/93" i "Službeni glasnik županije dubrovačko-neretvanske,
Grada Dubrovnika, Općine Konavle, Općine Mljet, Općine Ston, broj 4/93".
U članku 12. na kraju prvog stavka točka se zamjenjuje zarezom i u nastavku
treba stajati: "a primjenjuje se od 1.veljače 1994. godine".

Klasa: 011-01/94-01/07

Dubrovnik, 18. veljače 1994.

Predsjednik Gradskog vijeća

**Darinko Iveković, v. r.**

Ostalo, NN 13/1994-261
## Uredba o korištenju sredstava amortizacije stanova i stambenih zgrada

### NN 14/1994 (28.2.1994.), Uredba o korištenju sredstava amortizacije stanova i stambenih zgrada

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma sabora
Republike Hrvat ske ("Narodne novine", broj 94/93), Vlada Republike
Hrvatske je na sjednici održanoj 24. veljače 1994. donijela

## UREDBU

### O KORIŠTENJU SREDSTAVA AMORTIZACIJE STANOVA I STAMBENIH ZGRADA

Članak 1.

Ovom Uredbom propisuje se način korištenja sredstava amortizacije stanova
i stambenih zgrada koja se izdvajaju temeljem Zakona o stambenim odnosima
("Narodne novine", br. 51/85, 42/86, 22/92 i 70/93), osim amortizacije
koja pripada vlasnicima, fizičkim osobama.

Članak 2.

Sredstva amortizacije koriste se za velike popravke stambenih zgrada.
Velikim popravcima iz stavka 1. ovoga članka smatraju se:

1. radovi na konstruktivnim dijelovima stambene zgrade i to zamjena
ili sanacija krovne konstrukcije, sanacija temelja, nosivih zidova, zamjena
međukatnih konstrukcija, izgradnja potpornoga zida radi sanacije klizišta
i rekonstrukcija dimovodnih kanala;

2. zamjena krovnoga pokrivača;

3. zamjena instalacija u zgradi (vodovodna, kanalizacijska, električna,
plinska, centralnoga grijanja);

4. temeljna obnova fasade zgrade;

5. hidro-izolacijski radovi na zidovima i temeljima stambene zgrade;

6. zamjena stolarije na zajedničkim dijelovima stambene zgrade, krovne
i druge vanjske limarije, te gromobranske instalacije na zgradi;

7. zamjena ili rekonstrukcija dizala u zgradi;

8. zamjena ili rekonstrukcija kotlovnice centralnoga grijanja u zgradi.

Sredstva iz stavka 1. ovoga članka izdvajaju se na poseban račun Fonda
u stambenom i komunalnom gospodarstvu, odnosno drugog subjekta koji upravlja
stambenim zgradama i stanovima, a koriste se prema programu obavljanja
velikih popravaka.

Članak 3.

Novčanom kaznom u dinarskoj protuvrijednosti 100 DEM kaznit će se za
prekršaj odgovorna osoba ako se sredstva koriste protivno odredbi članka
2. ove Uredbe.

Članak 4.

Danom primjene ove Uredbe prestaju se primjenjivati: - odredbe članka
53. stavka 1. i članka 57., u dijelu koji se odnosi na sredstva amortizacije,
članaka 56. i 58. Zakona o stambenim odnosima ("Narodne novine",
br. 51/85, 42/86, 22/92 i 70/93); - Zakon o korištenju dijela sredstava
amortizacije stambenih zgrada i stanova u društvenom vlasništvu, za velike
popravke stambenih zgrada ("Narodne novine", br. 39/88 i 33/89);
- Uredba o korištenju sredstava amortizacije stanova i stambenih zgrada
("Narodne novine", broj 58/93); - odredbe članka 1. točke 33.
Uredbe o nastavljanju važenja pravnog sadržaja i učinka određenih uredbi
Vlade Republike Hrvatske na temelju zakonske ovlasti ("Narodne novine",
br. 100/93, 102/93 i 108/93).

Članak 5.

Ova Uredba stupa na snagu danom objave u "Narodnim novinama",
a primjenjuje se od 1. ožujka 1994. godine.

Klasa: 370-01/94-01/03

Urbroj : 5030105-94-1

Zagreb, 24. veljače 1994

Predsjednik

**Nikica Valentić, v. r.**

Uredba, NN 14/1994-264
## Odluka o početnoj vrijednosti poljoprivrednog zemljišta u vlasništvu države kod prodaje javnim natječajem

### NN 14/1994 (28.2.1994.), Odluka o početnoj vrijednosti poljoprivrednog zemljišta u vlasništvu države kod prodaje javnim natječajem

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 24. veljače 1994. donijela

## UREDBU

### O ZABRANI RASPOLAGANJA ZADRUŽNOM IMOVINOM

Članak 1.

Zabranjuje se zadrugama raspolaganje njihovom pokretnom i nepokretnom
imovinom u društvenom vlasništvu, osim za obavljanje redovite djelatnosti.
Pod zabranom raspolaganja, u smislu prethodnoga stavka, razumijeva se zabrana,
otuđenja, opterećenja založnim ili drugim stvarnim pravima, davanja u zakup,
te ulaganja imovine kao osnivačkog uloga u druge pravne osobe.

Članak 2

Iznimno od odredbe iz članka 1. ove Uredbe, zadruge mogu raspolagati
pokretnom i nepokretnom imovinom u društvenom vlasništvu uz prethodnu suglasnost
Javnoga pravobraniteljstva Republike Hrvatske. U slučaju dvojbe o imovini
u društvenom vlasništvu, odlučuje javni pravobranitelj Republike Hrvatske,
na zahtjev zadruge.

Članak 3.

Raspolaganje imovinom zadruga protivno ovoj Uredbi, ne proizvodi pravne
učinke.

Članak 4.

Danom primjene ove Uredbe prestaje važiti Uredba o zabrani raspolaganja
zadružnom imovinom ("Narodne novine", broj 16/93) i točka 29.
u članku 1. Uredbe o nastavljanju važenja pravnoga sadržaja i učinka određenih
uredbi Vlade Republike Hrvatske na temelju zakonske ovlasti ("Narodne
novine", br 100/93, 102/93 i 108/93).

Članak 5.

Ova Uredba stupa na snagu danom objave u "Narodnim novinama",
a primjenjuje se od 1. ožujka 1994. godine.

Klasa: 406-09/94-01/01

Urbroj 5030105-94-1

Zagreb, 24. veljače 1994.

Predsjednik

**Nikica Valentić, v. r.**

Uredba, NN 14/1994-266
## Uredba o izmjeni Zakona o prostornom planiranju i uređivanju prostora

### NN 14/1994 (28.2.1994.), Uredba o izmjeni Zakona o prostornom planiranju i uređivanju prostora

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 24. veljače 1994. donijela

## UREDBU

### O IZMJENI ZAKONA O PROSTORNOM PLANIRANJU I UREĐIVANJU PROSTORA

Članak 1.

U Zakonu o prostornom planiranju i uređivanju prostora("Narodne
novine", br. 54/80, 16/86, 18/89, 47/89, 34/91 i 61/91) članak 32.
mijenja se i glasi: "Obavljanje djelatnosti prostornog uređenja u
svezi s izradom prostornih planova i prijedloga uvjeta uređenja prostora
i druge prostorno-planske dokumentacije može se povjeriti pravnoj osobi
registriranoj za obavljanje tih poslova. Upis u sudski registar vrši se
po prethodno pribavljenoj suglasnosti Ministarstva graditeljstva i zaštite
okoliša. Obavljanje djelatnosti iz stavka 1. ovog članka može se povjeriti
organu uprave osnovanom za obavljanje poslova prostornog planiranja."

Članak 2.

U članku 71. stavak 1. točka 3. briše se. Dosadašnja točka 4. postaje
točka 3.

Članak 3.

U članku 71a. točka 2. briše se.

Članak 4.

Danom primjene ove Uredbe prestaje važiti Uredba o izmjeni Zakona o
prostornom planiranju i uređivanju prostora ("Narodne novine",
broj 49/92) i točka 48. u članku 1. Uredbe o nastavljanju važenja pravnoga
sadržaja i učinka određenih uredbi Vlade Republike Hrvatske na temelju
zakonske ovlasti ("Narodne novine", br. 100/93, 102/93 i 108/93).

Članak 5.

Ova Uredba stupa na snagu danom objave u "Narodnim novinama",
a primjenjuje se od 1. ožujka 1994. godine.

Klasa:350-01/94-01/04

Urbroj : 5030105-94-1

Zagreb, 24. veljače 1994.

Predsjednik

**Nikica Valentić, v. r.**

Uredba, NN 14/1994-267
## Odluka o privremenom usklađivanju doplatka za djecu od 1. siječnja 1994.

### NN 14/1994 (28.2.1994.), Odluka o privremenom usklađivanju doplatka za djecu od 1. siječnja 1994.

# UPRAVNI ODBOR REPUBLIČKOG FONDA MIROVINSKOG I INVALIDSKOG OSIGURANJA RADNIKA HRVATSKE

Na temelju članka 46. Zakona o doplatku za djecu (" Narodne novine",
br. 44/77, 52/85, 8/90, 40/90 i 26/93) i članka 6. točke 1. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", br 58/90, 21/92 i 116/93) Upravni odbor Republičkog fonda
mirovinskog i invalidskog osiguranja radnika Hrvatske, na sjednici održanoj
14. veljače 1994. donosi

## ODLUKU

### O PRIVREMENOM USKLAĐIVANJU DOPLATKA ZA DJECU OD 1. SIJEČNJA 1994.

1.

Zbog porasta prosječnih troškova života u godini 1993. svote doplatka
za djecu utvrđene Odlukom o iznimnom usklađivanju doplatka za djecu od
1. rujna 1993. ("Narodne novine", broj 87/93 - u daljnjem tekstu:
Odluka iz 1993.) povećavaju se od 1. siječnja 1994. za 282%.

2.

Svote doplatka za djecu iz točke 2. Odluke iz 1993 povećane u smislu
točke 1. ove odluke iznose: a) 145.431.- HRD po djetetu, ako prihod ostvaren
po osnovi zaposlenja iznosi do 9.461.- HRD po članu kućanstva mjesečno;
b) 88.414.- HRD po djetetu, ako prihod ostvaren po osnovi zaposlenja iznosi
preko 9.461.- HRD do 11.989.- HRD po članu kućanstva mjesečno; c) 78.925.-
HRD po djetetu, ako prihod ostvaren po osnovi zaposlenja iznosi preko 11.989.-
HRD do 14.968.HRD po članu kućanstva mjesečno. Ako korisnik, osim prihoda
ostvarenih po osnovi zaposlenja ostvaruje i druge prihode (članak 39. stavak
2. Zakona o doplatku za djecu - u daljnjem tekstu: Zakon) usklađena puna
svota doplatka za djecu, od koje se određuje doplatak u smanjenoj svoti
(članak 43. Zakona) iznosi 78.925.- HRD po djetetu.

3.

Svote doplatka za djecu iz točke 3. Odluke iz 1993. povećane u smislu
točke 1. ove odluke iznose:

a) 212.136 - HRD po djetetu, ako prihod ostvaren po osnovi zaposlenja
iznosi do 12.308.- HRD po članu kućanstva mjesečno,

b) 123.676.- HRD po djetetu, ako prihod ostvaren po osnovi zaposlenja
iznosi preko 12.308.- HRD do 15.424.-HRD po članu kućanstva mjesečno;

c) 108.759.- HRD po djetetu, ako prihod ostvaren po osnovi zaposlenja
iznosi preko 15.424.- HRD do 19.439.-HRD po članu kućanstva mjesečno. Ako
korisnik, osim prihoda ostvarenih po osnovi zaposlenja, ostvaruje i druge
prihode (članak 42. stavak 2. Zakona), usklađena puna svota doplatka za
djecu od koje se određuje doplatak u smanjenoj svoti (članak 43. Zakona),
iznosi 108.759.- HRD po djetetu.

4.

Privremeno usklađivanje doplatka za djecu sadašnjim korisnicima obavit
će, prema ovoj odluci, područne službe Repupličkog fonda mirovinskog i
invalidskog osiguranja radnika Hrvatske, po službenoj dužnosti, bez donošenja
rješenja, u skladu sa Zakonom.

5.

Ova odluka stupa na snagu idućeg dana nakon objave u "Narodnim
novinama", a primjenjuje se od 1. siječnja 1994.

Klasa: 140-13/94-01/553

Urbroj : 341-99-01/94

Zagreb,14. veljače 1994.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 14/1994-269
## Odluka o privremenom usklađivanju mirovina individualnih poljoprivrednika od 1. siječnja 1994.

### NN 14/1994 (28.2.1994.), Odluka o privremenom usklađivanju mirovina individualnih poljoprivrednika od 1. siječnja 1994.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na osnovi članka 39. Zakona o mirovinskom i invalidskom osiguranju individualnih
poljoprivrednika (" Narodne novine", br. 26/83, 49/83, 57/83,
47/86, 40/90 26/93 i 96/93) i članka 6. točke 10. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92) Upravni odbor Republičkog
fonda mirovinskog i invalidskog osiguranja individualnih poljoprivrednika
Hrvatske, na sjednici održanoj 14. veljače 1994, donosi

## ODLUKU

### O PRIVREMENOM USKLAĐIVANJU MIROVINA INDIVIDUALNIH POLJOPRIVREDNIKA OD 1. SIJEČNJA 1994

1.

Mirovine korisnika mirovina kojima godina 1993. nije posljednja godina
osiguranja, jer u toj godini nije ostvareno najmanje šest mjeseci osiguranja,
a koje su radi tekućeg usklađivanja prema rastu plaća u toj godini povećane
za 384,209%, povećavaju se radi usklađivanja s porastom plaća svih radnika
zaposlenih na području Republike Hrvatske u godini 1993, još za 100%.

Ovo povećanje pripada počevši od 1. siječnja 1994.

2.

Kao osnovica za povećanje mirovine prema točki 1. ove odluke uzima se
svota mirovine koja je korisniku pripadala na dan 31. prosinca 1993.

3.

Mirovine korisnika mirovine, koji su pravo na mirovinu ostvarili u razdoblju
od 1. srpnja 1993. do 30. lipnja 1994, a kao posljednja godina obračunskog
razdoblja uzeta je godina 1993, povećavaju se također za 100%.

4.

Kao osnovica za povećanje mirovina prema članku 3. ove odluke, uzima
se svota mirovine koja je korisniku pripadala na dan priznanja prava na
mirovinu po općim propisima.

5.

Mirovine boraca narodnooslobodilačkog rata prije 9. rujna 1943, koje
su određene od zajamčene mirovinske osnovice za godinu 1993, prema članku
33. stavku 3. Zakona o mirovinskom i invalidskom osiguranju individualnih
poljoprivrednika ("Narodne novine", br. 26/83, 49/83, 57/83,
47/86, 40/90, 26/93 i 96/93) usklađuju se od 1. siječnja 1994. prema odredbama
točke 1. ove odluke.

6.

Korisnicima razmjernog dijela mirovine ostvarene primjenom međunarodnih
ugovora o socijalnom osiguranju pripada razmjerni dio mirovine povećan
prema odredbama točke 1. i 3. ove odluke.

7.

Usklađivanje mirovina prema ovoj odluci obavit će područne službe Republičkog
fonda mirovinskog i invalidskog osiguranja radnika Hrvatske po službenoj
dužnosti, bez donošenja rješenja.

8.

Ova odluka stupa na snagu idućeg dana nakon objave u "Narodnim
novinama", a primjenjivat će se od 1. siječnja 1994.

Klasa : 141-13/94-01/554

Urbroj : 343-99-01/94-1

Zagreb,14. veljače 1994.

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika Hrvatske

**dr. Stjepan Blažinkov, v. r.**

Odluka, NN 14/1994-270
## Odluka o određivanju privremene zajamčene najniže svote koja se isplaćuje korisniku mirovine od 1. siječnja 1994.

### NN 14/1994 (28.2.1994.), Odluka o određivanju privremene zajamčene najniže svote koja se isplaćuje korisniku mirovine od 1. siječnja 1994.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na osnovi članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog
fonda mirovinskog i invalidskog osiguranja individualnih poljoprivrednika
Hrvatske, na sjednici održanoj 14. veljače 1994. donosi

## ODLUKU

### O ODREĐIVANJU PRIVREMENE ZAJAMČENE NAJNIŽE SVOTE KOJA SE ISPLAĆUJE KORISNIKU MIROVINE OD 1. SIJEČNJA 1994

1.

Ako starosna ili invalidska mirovina koja se isplaćuje od 1. siječnja
1994. iznosi manje od 41.448.- HRD mjesečno, isplaćivat će se, umjesto
pripadajuće mirovine, zajamčena najniža svota od 41.448.- HRD mjesečno.

2.

Obiteljska će se mirovina isplaćivati u odgovarajućem postotku od svote
utvrđene točkom 1. ove odluke ovisno o broju korisnika obiteljske mirovine.

3.

Korisnicima mirovine ostvarene primjenom međunarodnih ugovora o socijalnom
osiguranju, a određenih u razmjernom dijelu, isplaćivat će se razmjerni
dio svote utvrđene točkom 1. ili 2. ove odluke.

4.

Ova odluka stupa na snagu idućeg dana od dana objave u "Narodnim
novinarna", a primjenjivat će se od 1. siječnja 1994.

Klasa:141-13/94-01/554

Urbroj : 343-99-01/1-94-2

Zagreb, 14. veljače 1994

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika Hrvatske

**dr. Stjepan Blažinkov, v. r.**

Odluka, NN 14/1994-271
## Odluka o privremenoj graničnoj svoti najnižega mirovinskog primanja radi određivanja zaštitnog dodatka uz mirovinu od 1. siječnja 1994.

### NN 14/1994 (28.2.1994.), Odluka o privremenoj graničnoj svoti najnižega mirovinskog primanja radi određivanja zaštitnog dodatka uz mirovinu od 1. siječnja 1994.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na osnovi članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog
fonda mirovinskog i invalidskog osiguranja indvidualnih poljoprivrednika
Hrvatske, na sjednici održanoj 14. veljače 1994, donosi

## ODLUKU

### O PRIVREMENOJ GRANIČNOJ SVOTI NAJNIŽEGA MIROVINSKOG PRIMANJA RADI ODREĐIVANJA ZAŠTITNOG DODATKA UZ MIROVINU OD 1. SIJEČNJA 1994...

1.

Kao granična svota najnižega mirovinskog primanja, radi određivanja
zaštitnog dodatka uz mirovinu, određuje se od 1. siječnja 1994. svota od
100.680.- HRD.

2.

Ova odluka stupa na snagu idućeg dana od dana objave u "Narodnim
novinama", a primjenjivat će se od 1. siječnja 1994.

Klasa : 141-13/94-01/554

Urbroj : 343-99-01/1-94-3

Zagreb, 14. veljače 1994.

Predsjednik Upravnog odbora Republičkog fonda mirovinskog i
invalidskog siguranja individualnih poljoprivrednika Hrvatske

**dr. Stjepan Blažinkov, v. r.**

Odluka, NN 14/1994-272
## Odluka o privremenoj visini minimalne mirovine od 1. siječnja 1994.

### NN 14/1994 (28.2.1994.), Odluka o privremenoj visini minimalne mirovine od 1. siječnja 1994.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na osnovi članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog
fonda mirovinskog i invalidskog osiguranja individualnih poljoprivrednika
Hrvatske, na sjednici održanoj 14. veljače 1994. donosi

## ODLUKU

### O PRIVREMENOJ VISINI MINIMALNE MIROVINE OD 1. SIJEČNJA 1994.

1.

Minimalna mirovina određuje se od 1. siječnja 1994. u svoti od 133.706.-
HRD mjesečno.

2.

Ova odluka stupa na snagu idućeg dana od dana objave u "Narodnim
novinama", a primjenjivat će se od 1. siječnja 1994.

Klasa:141-13/94-01/554

Urbroj : 343-99-01/1-94-4

Zagreb, 14. veljače 1994.

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika Hrvatske

**dr. Stjepan Blažinkov, v. r.**

Odluka, NN 14/1994-273
## Odluka o određivanju privremene osnovice za utvrđivanje novčane naknade za tjelesno oštećenje od 1. siječnja 1994.

### NN 14/1994 (28.2.1994.), Odluka o određivanju privremene osnovice za utvrđivanje novčane naknade za tjelesno oštećenje od 1. siječnja 1994.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na osnovi članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog
fonda mirovinskog i invalidskog osiguranja individualnih poljoprivrednika
Hrvatske, na sjednici održanoj 14. veljače 1994. donosi

## ODLUKU

### O ODREĐIVANJU PRIVREMENE OSNOVICE ZA UTVRĐIVANJE NOVČANE NAKNADE ZA TJELESNO OŠTEĆENJE OD 1. SIJEČNJA 1994.

1.

Osnovica za određivanje novčane naknade za tjelesno oštećenje, od 1.
siječnja 1994. iznosi 82.262.- HRD.

2.

Ova odluka stupa na snagu idućeg dana od dana objave u "Narodnim
novinama", a primjenjivat će se od 1. siječnja 1994.

Klasa: 141 -13/94-01/554

Urbroj : 343-99-01/1-94-5

Zagreb, 14. veljače 1994.

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika Hrvatske

**dr. Stjepan Blažinkov, v. r.**

Odluka, NN 14/1994-274
## Odluka o privremenoj visini doplatka za pomoć i njegu od 1. siječnja 1994.

### NN 14/1994 (28.2.1994.), Odluka o privremenoj visini doplatka za pomoć i njegu od 1. siječnja 1994.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na osnovi članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog
fonda mirovinskog i invalidskog osiguranja individualnih poljoprivrednika
Hrvatske, na sjednici održanoj 14. veljače 1994. donosi

## OLUKU

### O PRIVREMENOJ VISINI DOPLATKA ZA POMOĆ I NJEGU OD 1. SIJEČNJA 1994.

1.

Doplatak za pomoć i njegu određuje se počevši od 1. siječnja 1994. u
svoti od 74.356.- HRD mjesečno.

2.

Ova odluka stupa na snagu idućeg dana od dana objave u "Narodnim
novinama", a primjenjivat će se od 1. siječnja 1994.

Klasa: 141-13/94-01/554

Urbroj : 343-99-01/1-94-6

Zagreb,14. veljače 1994.

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika Hrvatske

**dr. Stjepan Blažinkov, v. r.**

Odluka, NN 14/1994-275
## Odluka o posebnim uvjetima i kriterijima pod kojima se smatra da je članovima poljoprivrednog kućanstva bavljenje poljoprivredom jedino ili glavno zanimanje

### NN 14/1994 (28.2.1994.), Odluka o posebnim uvjetima i kriterijima pod kojima se smatra da je članovima poljoprivrednog kućanstva bavljenje poljoprivredom jedino ili glavno zanimanje

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na osnovi članka 11. stavka 5. Zakona o mirovinskom i invalidskom osiguranju
individualnih poljoprivrednika ("Narodne novine", br. 26/83.,
49/83., 57/83., 47/86., 40/90., 26/93. i 96/93.) i članka 6. točke 10.
Statuta Republičkog fonda mirovinskog i invalidskog osiguranja individualnih
poljoprivrednika Hrvatske ("Narodne novine", br. 58/90 i 21/92.),
Upravni odbor Republičkog fonda mirovinskog i invalidskog osiguranja individualnih
poljoprivrednika Hrvatske, na sjednici održanoj 14. veljače 1994. donosi

## ODLUKU

### O POSEBNIM UVJETIMA I KRITERIJIMA POD KOJIMA SE SMATRA DA JE ČLANOVIMA POLJOPRIVREDNOG KUĆANSTVA BAVLJENJE POLJOPRIVREDOM JEDINO ILI GLAVNO ZANIMANJE

1.

Smatra se da je članu poljoprivrednog kućanstva osobe, koja je obuhvaćena
mirovinskim i invalidskim osiguranjem po drugoj osnovi (radnik, obrtnik,
vojni osiguranik, rad u inozemstvu, korisnik mirovine i drugo), poljoprivreda
jedino ili glavno zanimanje, ako prihod od samostalnog obavljanja poljoprivredne
djelatnosti (katastarski prihod) u godini 1994. prelazi 314.776 - HRD godišnje
po članu kućanstva

. 2.

Ova odluka stupa na snagu idućeg dana od dana objave u "Narodnim
novinama", a primjenjivat će se od 1. siječnja 1994.

Klasa: 141-13/94 -01/554

Urbroj: 343-99-02/1-94-7

Zagreb, 14. veljače 1994.

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika Hrvatske

**dr. Stjepan Blažinkov, v. r.**

Odluka, NN 14/1994-276
## Odluka o zatvaranju Inozemnog ureda Republike Hrvatske u Buenos Airesu, Republika Argentina

### NN 15/1994 (1.3.1994.), Odluka o zatvaranju Inozemnog ureda Republike Hrvatske u Buenos Airesu, Republika Argentina

# PREDSJEDNIK REPUBLIKE HRVATSKE

Na temelju članka 99. stavka 1. Ustava Republike Hrvatske, a u svezi
s člankom 5. stavkom 1. Odluke o inozemnim uredima Republike Hrvatske,
predsjednika Republike Hrvatske ("Narodne novine", broj 21/91),
donosim

## ODLUKU

### O ZATVARANJU INOZEMNOG UREDA REPUBLIKE HRVATSKE U BUENOS AIRESU, REPUBLIKA ARGENTINA

1.

Zatvara se lnozemni ured Republike Hrvatske u Buenos Airesu, Republika
Argentina.

2.

Ova Odluka stupa na snagu danom donošenja.

Broj : PA 12-6/1-94.

Zagreb, 23. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 15/1994-277
## Odluka o postavljanju izvanrednog i opunomočenog veleposlanika Republike Hrvatske u Republici Argentini

### NN 15/1994 (1.3.1994.), Odluka o postavljanju izvanrednog i opunomočenog veleposlanika Republike Hrvatske u Republici Argentini

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", br: 53/91) donosim

## ODLUKU

### O POSTAVLJANJU IZVANREDNOG I OPUNOMOČENOG VELEPOSLANIKA REPUBLIKE HRVATSKE U REPUBLICI ARGENTINI

kojom postavljam gospodina MATU MEDU za izvanrednog i opunomoćenog veleposlanika
Republike Hrvatske u Republici Argentini.

Broj : PA5-9/1-94.

Zagreb, 10. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 15/1994-278
## Odluku o imenovanju zapovjednika 1. hrvatskog gardijskog zbora

### NN 15/1994 (1.3.1994.), Odluku o imenovanju zapovjednika 1. hrvatskog gardijskog zbora

# PREDSJEDNIK REPUBLIKE HRVATSKE

Na temelju članka 52 stavak 1. Zakona o obrani - pročišćeni tekst ("Narodne
novine" br. 74/93) donosim

## ODLUKU

### O IMENOVANJU ZAPOVJEDNIKA 1. HRVATSKOG GARDIJSKOG ZBORA

I.

Brigadir Mile (Mijin) ĆUK dosada pobočnik predsjednika Republike Hrvatske,
imenuje se za zapovjednika 1. hrvatskog gardijskog zbora, ujedno i za načelnika
Stožera sigurnosti u Uredu za nacionalnu sigurnost.

II.

Zapovjednik 1. hrvatskog gardijskog zbora OS RH odgovara izravno i isključivo
predsjedniku Republike Hrvatske ili, po dobijenom ovlaštenju, za poslove
sigurnosti predstojniku Ureda za nacionalnu sigurnost te za ceremonijalne
poslove predstojniku Ureda predsjednika Republike.

III.

Zapovjednik 1. hrvatskog gardijskog zbora OS RH zadužen je za provedbu
Zapovijedi o ustroju 1. hrvatskog gardijskog zbora broj PA7-5/1-94. od
25. veljače 1994. godine.

IV.

Ova odluka stupa na snagu odmah.

Broj : PA7-31/1-94.

Zagreb, 25. veljače 1994.

Predsjednik Republike i vrhovni zapovjednik OS RH

**dr. Franjo Tuđman, v. r.**

Odluka, NN 15/1994-279
## Odluka o razrješenju pročelnika Vojnog kabineta predsjednika Republike Hrvatske i imenovanju pobočnika predsjednika Republike Hrvatske

### NN 15/1994 (1.3.1994.), Odluka o razrješenju pročelnika Vojnog kabineta predsjednika Republike Hrvatske i imenovanju pobočnika predsjednika Republike Hrvatske

# PREDSJEDNIK REPUBLIKE HRVATSKE

Na temelju članka 6. Pravilnika o ustrojstvu i načinu rada Ureda predsjednika
Republike Hrvatske (broj 1068/91. od 25. listopada 1991. godine). donosim

## ODLUKU

### O RAZRJEŠENJU PROČELNIKA VOJNOG KABINETA PREDSJEDNIKA REPUBLIKE HRVATSKE I IMENOVANJU POBOČNIKA PREDSJEDNIKA REPUBLIKE HRVATSKE

1.

Brigadir KREŠIMIR KAŠPAR razrješuje se dužnosti pročelnika Vojnog kabineta
predsjednika Republike Hrvatske, te se imenuje za pobočnika predsjednika
Republike Hrvatske.

2.

Ova Odluka stupa na snagu dana 1. ožujka 1994. godine.

Broj : PA8-13/1-94.

Zagreb, 23. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 15/1994-280
## Odluka o razrješenju pobočnika predsjednika Republike Hrvatske

### NN 15/1994 (1.3.1994.), Odluka o razrješenju pobočnika predsjednika Republike Hrvatske

# PREDSJEDNIK REPUBLIKE HRVATSKE

Na temelju članka 6. Pravilnika o ustrojstvu i načinu rada Ureda predsjednika
Republike Hrvatske (broj 1068/91. od 25. listopada 1991. godine), donosim

## ODLUKU

### O RAZRJEŠENJU POBOČNIKA PREDSJEDNIKA REPUBLIKE HRVATSKE

1.

Brigadir MILE ĆUK razrješuje se dužnosti pobočnika predsjednika Republike
Hrvatske.

2.

Ova Odluka stupa na snagu dana 1. ožujka 1994. godine.

Broj : PA8-12/1-94.

Zagreb, 23. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 15/1994-281
## Odluka o razrješenju pomoćnika ministra obrane i imenovanju pročelnika Vojnog kabineta predsjednika Republike Hrvatske

### NN 15/1994 (1.3.1994.), Odluka o razrješenju pomoćnika ministra obrane i imenovanju pročelnika Vojnog kabineta predsjednika Republike Hrvatske

# PREDSJEDNIK REPUBLIKE HRVATSKE

Na temelju članka 42. stavka 2. Zakona o sustavu državne uprave ("Narodne
novine", broj 75/93) i članka 6. Pravilnika o ustrojstvu i načinu
rada Ureda predsjednika Republike Hrvatske (broj 1068/91 od 25. listopada
1991. godine), donosim

## ODLUKU

### O RAZRJEŠENJU POMOĆNIKA MINISTRA OBRANE I IMENOVANJU PROČELNIKA VOJNOG KABINETA PREDSJEDNIKA REPUBLIKE HRVATSKE

1.

Brigadir STJEPAN ADANIĆ razrješuje se dužnosti pomoćnika ministra obrane,
te se imenuje za pročelnika Vojnog kabineta predsjednika Republike Hrvatske.

2.

Ova odluka stupa na snagu dana 1. ožujka 1994. godine.

Broj : PA8- 14/1-94.

Zagreb, 23. veljače 1994.

Predsjednik Republike Hrvatske

**dr. Franjo Tuđman, v. r.**

Odluka, NN 15/1994-282